بیبی رانی موریہ

بیبی رانی موریا (پیدائش: 15 اگست 1956ء) ایک خاتون بھارتی سیاست دان ہیں، جو فی الحال ستمبر 2021ء سے بھارتیہ جنتا پارٹی (بی جے پی) کی نائب صدر کے طور پر خدمات انجام دے رہی ہیں۔ وہ 1990ء کی دہائی کے اوائل میں بھارتیہ جنتا پارٹی کے کارکن کے طور پر سیاست میں داخل ہوئیں۔ وہ 1995ء سے 2000ء تک آگرہ کی پہلی خاتون میئر تھیں۔ 2002ء سے 2005ء تک، انھوں نے قومی کمیشن برائے خواتین میں خدمات انجام دیں۔ انھوں نے 26 اگست 2018 ء سے ستمبر 2021ء تک اتراکھنڈ کی ساتویں گورنر کی حیثیت سے خدمات انجام دیں، جب انھوں نے اپنی مدت پوری کرنے سے دو سال قبل استعفا دے دیا۔ 

 ابتدائی زندگی 
موریہ کی پیدائش 15 اگست 1956ء کو ایک دلت گھرانے میں ہوئی تھی لیکن وہ اپنی کنیت صرف موریہ لکھتی ہیں۔  ان کے پاس بیچلر آف ایجوکیشن اور ماسٹر آف آرٹس کی ڈگریاں ہیں۔ 

 عملی زندگی 
موریہ 1990ء کی دہائی کے اوائل میں سیاست میں سرگرم ہوئیں، ایک بینک افسر، پردیپ کمار موریا سے شادی کے بعد، جو اب اس کے ڈائریکٹر کی حیثیت سے ریٹائر ہونے کے بعد پنجاب نیشنل بینک کے ایڈوائزری بورڈ میں خدمات انجام دے رہے ہیں۔ انھوں نے اپنی سیاست کا آغاز بھارتیہ جنتا پارٹی (بی جے پی) کی کارکن کے طور پر کیا۔ 1995ء میں انھوں نے آگرہ کے میئر کا انتخاب بی جے پی کے ٹکٹ پر لڑا اور بڑے فرق سے جیت گئیں۔ وہ آگرہ کی میئر بننے والی پہلی خاتون تھیں اور 2000ء تک اس عہدے پر فائز رہیں 

1997ء میں، موریہ کو بی جے پی کے شیڈول کاسٹ (ایس سی) ونگ کا عہدے دار مقرر کیا گیا۔ رام ناتھ کووند، جو اب بھارت کے صدر ہیں، اس وقت ایس سی ونگ کے چیئرمین تھے۔ "Bioprofile of Smt. اس ونگ کی عہدے دار کے طور پر انھوں نے اتر پردیش میں درج فہرست طبقات و فہرست قبائل کے ارکان میں بی جے پی کی رسائی کو مضبوط کرنے کی ذمہ داری قبول کی۔  2001ء میں، انھیں اتر پردیش سوشل ویلفیئر بورڈ کا رکن بنایا گیا۔  دلت خواتین کو بااختیار بنانے کے لیے ان کی کوششوں کے اعتراف میں، 2002ء میں انھیں قومی کمیشن برائے خواتین کا رکن بنایا گیا۔  2005ء تک کمیشن میں خدمات انجام دیتی رہیں۔

 حوالہ جات 

زمرہ:بھارت کی ریاستی خواتین گورنر
زمرہ:اتر پردیش سے بھارتیہ جنتا پارٹی کے سیاست دان
زمرہ:آگرہ کی شخصیات
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:1956ء کی پیدائشیں
زمرہ:اتراکھنڈ کے گورنر
زمرہ:اتر پردیش کے ارکان مجلس قانون ساز 2022ء-2027ء
زمرہ:اکیسویں صدی کی بھارتی خواتین سیاست دان
زمرہ:بھارتیہ جنتا پارٹی کے سیاست دان